ÍAV hefja framkvæmdir við grunnskóla í Staðahverfi 10. ágúst 2004 ÍAV hefja framkvæmdir við grunnskóla í Staðahverfi Undirritaður hefur verið samningur um að ÍAV byggi grunnskóla í Staðahverfi . Verkið felst í jarðvinnu , uppsteypu og frágangi að utan og innan en skólinn verður tæplega 3.000 fermetrar að grunnfleti á einni hæð . Byggingin verður að stórum hluta klædd að utan með bárumálmklæðningu en að öðru leiti verður notast við sjónsteypu . Framkvæmdir hófust 10. ágúst . Gert er ráð fyrir að um 15 starfsmenn muni vinna við bygginguna í upphafi verks en þeim fjölgi í 60 manns þegar mest verður . Árni Guðlaugsson er verkefna - og byggingastjóri .